VABASTAV UUESTISÜND
Selle saatesarja neljandas osas
käsitleme deemonite ja langenud inglite teemat.
See personifitseeritud kuri on juba aastatuhandeid
põhjustanud inimesele kirjeldamatuid kannatusi.
Milline on see kuri olevus ja mille alusel ta tegutseb?
Hea on jõuda selles selgusele.
Piibel ütleb Jesaja 14:12-16:
"Kuidas sa ometi oled alla langenud taevast,
helkjas hommikutäht, koidiku poeg,
tükkidena paisatud maha, rahvaste alistaja?
Sina ütlesid oma südames: "Mina tõusen taevasse,
kõrgemale kui Jumala tähed tõstan ma oma aujärje
ja istun kogunemismäele kaugel põhjamaal.
Ma lähen üles pilvede kõrgustikele,
ma teen ennast Kõigekõrgema sarnaseks."
Aga sind tõugati alla surmavalda, kõige sügavamasse hauda.
Kes sind nägid, silmitsevad sind, vaatavad sind üksisilmi:
"Kas see on mees,
kes pani maa värisema, kuningriigid vabisema?"
Siin räägitakse kurjuse alguslugu ja kust pärinevad langenud inglid.
Hesekieli raamatus räägitakse inglite vürstist, peatükis 28.
Piibel räägib langenud inglitest ja deemonitest üsna vähe.
Sellepärast, et Jumal ei vii usklikku selle teemani enne
kui too on vaimulikult kasvanud ja juurdunud.
Vast päästetud saanute jaoks on oluline õppida kõigepealt
Jeesust tundma ja seejärel iseennast.
Peale seda õpid tundma seda isikulist kurja.
1. Johannese 2:12:
"Ma kirjutan teile, lapsed, sest patud on teile andeks antud
tema nime pärast."
Vaimsetele lastele ehk alles usule tulnute jaoks
on oluline mõista, et nad on patud andeks saanud
ja ka selle algpõhjus.
Johannes jätkab:
"Ma kirjutan teile, noored, sest te olete ära võitnud kurja."
Oluline on mõista,
et Jumal viib meid neid asju uurima õigel hetkel.
Seetõttu on tänane saade mõeldud eelkõige küpsetele kristlastele.
Hesekieli 28. peatükk räägib meile, kust on kurjus sündinud.
See kuri püüdis rünnata Jumalat
ja tõugata Teda troonilt, ihaldades Tema positsiooni.
See näitab kuradi kohta seda, kui pimestatud oli ta tegelikult.
Ta kujutas ette, et on võrdne Loojaga
ning ründas Jumalat koos teiste taganenud inglitega.
Seetõttu heideti ta maa peale.
Hesekieli 28. ptk. räägib Tüürose vürstist.
Tüüros oli üks olulisemaid Vahemere-äärseid kaubanduslinnu.
See oli ka Jeruusalemmale lähedal.
Siin räägitakse Tüürose vürstist, kuid peidetud kujul ka kuradist,
kes oli valguse kandja, Lutsifer, kellest sai saatan ehk süüdistaja.
Siin räägitakse Lutsiferist.
Hesekieli 28:3:
"Vaata, sa olid küll targem kui Taaniel, ükski saladus ei jäänud su eest varju."
See räägib meile seda, et sellel inglite vürstil
on ka täna juurdepääs hea ja kurja tundmisessse.
Ta suudab sealt infot ammutada,
kuid ta ei tunne Jumalat, Tema elu ega armastust.
Kuid tal on juurdepääs infole.
Jumala vaimus on info ning see olend pääseb teatud infole ligi.
"Oma tarkuse ja taibuga soetasid sa enesele varanduse,
hankisid kulda ja hõbedat oma varaaitadesse.
Oma suure tarkuse tõttu kauplemises suurendasid
sa oma varandust ja nõnda läks su süda ülbeks
su varanduse pärast."
Salm 12: "Inimesepoeg, alusta nutulaulu Tüürose kuninga pärast
ja ütle temale: "Nõnda ütleb Issand Jumal:
Sa olid nagu eeskujulikkuse pitserimärk täis tarkust ja täiuslikult ilus."
Siis kirjeldatakse,
kuidas Lutsifer oli täiuslikult ilus ja ta elas Jumala aias Eedenis.
"Sul olid katteks kõiksugu kalliskivid:
rubiin, topaas ja jaspis, krüsoliit,
karneool ja nefriit, safiir, türkiis ja smaragd;
su raamistised ja õnarused olid kullast tehtud."
Algtekst ütleb, et temas olid flöödid ja tamburiinid.
Siit tuleb järeldus, et Lutsifer oli Jumala ülistusjuht,
kes oli loodud seisma Jumala paremal ja vasakul pool,
olles inglite vürstidest suurim.
Seetõttu läks ta ülbeks: ta oli oma ilust ja tarkusest ning väest purjus,
arvates, et ta suudab tõugata Jumala troonilt.
See rünnak lõppes tema jaoks kurvalt, kuid ta oli nii kaval,
et ta suutis enda poole võita suure hulga ingleid.
Ilmutuse raamat heidab sellele taganemisele valgust.
Mõned arvavad, et siin kirjeldatakse inglite hulka, kes temaga liitus.
Ilmutuse 12:3:"Taevas sai nähtavaks teine tunnustäht, ennäe:
suur tulipunane lohe, kellel oli seitse pead ja kümme sarve
ning ta peadel seitse peaehet.
Ta saba pühkis ära kolmandiku taevatähti
ning viskas need maa peale."
Siit võetakse mõte, et 1/3 inglitest langes ära.
Selle teksti põhjal seda kindlalt järeldada ei saa,
kuna Ilmutuse raamat räägib tulevikust, kuid see on võimalik.
Fakt on see, et suur hulk ingleid järgnes keerubile,
kes oli algselt kaitsev keerub.
Mida see tähendab?
Mulle näidati unes kuradi meelevalla ulatust.
Öeldi, et saatana jõuväli on sama suur kui maakera.
Kohe kui keegi saatana poole palvetab, nagu satanistid teevad,
siis kurat kohe teab, kes palvetas ja kus ta asub jne.
Kui me nüüd mõtleme sellele, kui suur on Jumala Vaimu jõuväli ja
Tema territoorium, siis see on sama suur kui terve universum,
kogu maailmakõiksus.
Kui nüüd võrrelda neid kahte, siis kurat on küll võimas,
kuid Jumal Looja kõrval on ta tähtsusetult väike.
Ta on loodud olend ning imepisike Jumala vägevuse ees.
Ta küll esineb kõiketeadja ja vägevana, kuid ta valetab.
Hesekiel 28:16 "Sinu suure kaubitsemise tõttu"
Me räägime Luciferist, kes oli Eedeni aias.
"täitus su sisemus vägivallaga ja sa tegid pattu.
Sellepärast tõukasin ma su Jumalamäelt ja hävitasin su, kaitsja keerub,
tuliste kivide keskelt.
Su ilu tõttu läks su süda ülbeks,oma hiilguse pärast sa kaotasid tarkuse."
Siin räägitakse suurest kauba tegemisest.
Kas sa oled mõelnud selle üle, mis pattu Lucifer tegi,
et ta läks ülbeks?
Ma usun, et ta ostis hea ja halba infot ja müüs seda edasi.
Sedasama ta pakkus ka Aadamale ja Eevale, mille peale Eeva võttis
õuna vastu ning tema ja ta mehe silmad avasid hea ja kurja
tundmisele, kuid sulgusid elu teadmisele e jumalikule tarkusele.
Ka Luciferi e süüdistaja e Tüürose vürsti silmad on suletud elule,
kuid avatud hea ja kurja tundmisele.
Seetõttu on ta ülbe.
Meil inimestel on täpselt samad ohud:kui meie täidame end
kõiksugu hea ja kurja info ja teadmisega ning
selle maailma infoga, võime me minna ülbeks ja
langeda elust välja.
Seetõttu peaksime me sööma sellest Elupuust ning saama täis elu.
Kuid kurjad vaimud?
Kuidas on nendega lugu?
Kad kurjad vaimud on samad, kes on langenud inglid?
Piiblist sellist järeldust teha ei saa.
On olemas juutide Eenoki raamat, kuid ka Piiblis on vihjeid.
1 Moosese 6:1-2:
"Ja kui inimesi hakkas maa peal palju saama ja neile sündis tütreid,
siis nägid Jumala pojad, et inimeste tütred olid ilusad,
ja nad võtsid enestele naisisi kõigist neist, keda nad välja valisid."
See väljend "Jumala pojad" on märkimisväärne.
On arvamus, mille kohaselt need Jumala pojad olid usklikud mehed,
kes võtsid endale uskmatuid naisi, kuid see ei toeta
Piibli terviklikku konteksti ega sõnumit.
Vanas Testamendis mõeldakse Jumala poegade all alati ingleid.
Siin salmis 4 öeldakse: "Sel ajal, ja veel pärastpoolegi,
kui Jumala pojad heitsid inimeste tütarde juurde
ja need neile lapsi ilmale tõid, olid hiiglased maa peal:
needsamad vägimehed, kes muistsest ajast on kuulsad mehed."
Selle kirjakoha ja Eenoki raamatu põhjal võib järeldada,
et kui langenud inglid tulid inimeste tütarde juurde ja ühtisid nendega,
siis sündisid maale hiiglased.
Eenoki raamatus on mõte, et saatan püüdis rüvetada inimsugu,
tuues maale hübriidi- inimese ja ingli vahepealse olendi,
kes oli hiiglane.
Eenoki raamat räägib, et kui need hiiglased surid,
muutusid nende vaimud deemoniteks e kurjadeks vaimudeks.
Kurjad vaimud e deemonid pole nagu inimesed,
kes on sattunud peale surma surmavalda.
Deemonitel on üleloomulik vägi.
Nad on üleloomulikult targad ja neil on konkreetne vägi.
Inimene ei suuda omast jõust neile vastu hakata,
vaid me vajame selleks Püha Vaimu.
Iga inimene, kes pole veel uuesti sündinud,
on nende langenud inglite ja deemonite vaimse meelevalla all.
Kogu maa on kuradi meelvalla all, kuna maa on needuse all.
1 Johannese 5:19:"Me teame, et meie oleme Jumalast ja
et terve maailm on kurja käes."
Saatan, juba siis, kui ta ilmus kõrbes Jeesusele,
keda oli just võitud messiaanliku võideõliga ja võidmisega.
Püha Vaim juhtis Jeesuse kõrbe ning saatan ilmus talle seal.
Luuka evangeelium räägib meile, kuidas saatan tema ees kelgib.
Luuka 4:6:"Ma tahan anda sulle meelevalla kõigi nende
üle ja nende hiilguse, sest see on minu kätte antud
ja mina võin selle anda, kellele ma iganes tahan.
Kui sa nüüd kummardad minu ette, siis on kõik sinu päralt."
Inimene loovutas pattulangemise kaudu meelevalla kuradile,
kes valitseb koos kurjade vaimudega meie tänast maailma.
Kogu maa ja kõik mateeria on neetud, mistõttu valitseb saatan seda.
Saatan on patu algallikas.
Jeesus Kristus on meid vabastanud patu ja surma needusest ja
seetõttu saab vaid uuesti sündinud inimene olla needuse väest vaba.
Iiobi raamat 1:16 räägib meile, et saatan pole kõiketeadev
ega ka mitte kõike suutev.
Tal on palju infot, tarkust ja väge, kuid ta suudab olla
samaaegselt vaid ühes kohas, mis sest, et tal on üleloomulik
vägi tajuda ka kaugemal territooriumil toimuvat.
Iiobi raamatus räägitakse, et Jumal andis saatanale loa
saata Iiobi ellu suured katsumused.
Iiob 1:16:"Jumala tuli langes taevast ning süütas lambad,
kitsed ja poisid ning põletas nad ära.
Ainult mina üksi pääsesin seda sulle teatama."
Nii rääkis üks Iiobi teenijatest, kes nägi taevast langevat tuld,
mis hävitas Iiobi karja ja teenijad.
Me teame, et Jumal oli kuradile andnud loa Iiobit kiusata.
Kuigi teenija ütles, et see oli Jumala tuli,
siis tegelikkuses oli see kuradi tekitatud hävitus.
Seetõttu näeme, et saatan on võimas olend, kellesse ei tohi suhtuda
kuidagi ignorantselt või kergemeelselt,
kuna ta on äärmiselt intelligentne.
Seetõttu peame kogu aeg toetuma Kristusele,
et pidada vastu saatana rünnakutele.
1 Moosese raamat 3:14 räägib vaenlasest.
Jumal needis mao, kuna saatan oli mao kujul inimesele ilmunud
ja teda Eeva läbi petnud.
""Et sa seda tegid, siis ole sa neetud
kõigi koduloomade ja kõigi metsloomade seas!
Sa pead roomama oma kõhu peal ja põrmu sööma kogu eluaja!"
See põrm, mida madu tahab süüa, on inimene, kuna inimene
on loodud maa põrmust, nagu Piibel meile 1 Mo rmt räägib.
Seetõttu püüab vaenlane igal hetkel inimest eksitada,
kuna ta ise enam pöörduda ei saa.
Ta ei saa enam igavest elu taevas, ta ei saa meelt parandada,
ta teab, et ta läheb põrgusse.
Kuid kurat vihkab Jumala loodud inimest nii väga,
et ta püüab iga hinna eest võtta inimest põrgusse kaasa,
mis on valmistatud temale ja ta langenud inglitele.
Ta püüab inimese elu igal võimalikul viisil hävitada.
Jumal ei valmistanud põrgut mitte inimese jaoks,
vaid saatana ja tema kurjade vaimude ja deemonite jaoks.
Nüüd tahavad kurjad vaimud ja deemonid tõmmata inimesi
endaga koos põrgusse, kuid Jumal tahab neid inimesi päästa ja
teeb kõik, et inimene sinna ei satuks.
Kuid Jumal on inimesele andnud vaba tahte, mille alusel otsustada
ning teha oma valikuid.
On neli petuskeemi, mida saatan inimrassi valitsemiseks kasutab:
1) Inimene eitab saatana olemasolu.
Inimene arvab, et kurat on mingi keskaja väljamõeldis,
müütiline olend või Piibli jutustus ajast, mil inimkond ei omanud
sellist infot, nagu täna.
Ei ole ju võimalik, et on olemas olend, kes kiusab inimest,
saates talle haigusi ja kõiksugu paha.
Nüüdisaja inimene ei usu ju sellist asja.
Selline mõttemall avab kuradile väga efektiivselt inimese elu uksed,
nõnda et ta saab inimest vabalt valitseda ja kiusata.
2) Teadmatus hingevaenlase tegutsemismeetoditest.
2 Ko 2:10:"Sest tema (saatana) mõtted ei ole meile teadmata."
Teadmatus siinkohal on uskliku rumalus.
Usklik peab teadvustama, et saatan on kaval.
Teda kutsutakse tuhandete vandenõude meistriks.
Kurat püüab vahendeid valimata kõige kaudu hävitada usklikku,
kui see usklik ei valva oma vaimulikku olukorda ega
tunne oma positsiooni Kristuses, või tea vaenlase meetodeid.
Vaimuliku sõjapidamise 1. reegel on teada oma positsiooni Kristuses.
Sellest räägime täpsemalt järgmises saates.
On oluline teada vaimuliku sõjapidamise reegleid.
Õige kuradile vastu seismine on Kristusele keskenduv võitlus,
Kristuse ülistamine ja Tema 1. kohal hoidmine.
Siis sõdib Jumal meie poolt ja meie kaudu ja meie sees.
On kaks kuningriiki: pimeduse ja valguse kuningriik.
Piibel räägib meile sellest.
Loomulik inimene kuulub oma loomu poolest pimeduse kuningriiki,
kuna patt avab kurjadele vaimudele uksed.
Inimesel on pärispatt, milesse ta sünnib ja seega ta pärib
ka pimeduse kuningriigi kodakondsuse.
Loomulik inimene teostab ebateadlikult kurjade vaimude tahet
ning on kõiges mitteteadlikult jumalavastane.
Seetõttu peab inimene uuesti sündima, et kõlvata Jumalale
ning pääseda sellest hukatusest.
Efeslastele 2:1: "Jumal on teinud elavaks ka teid,
kes te olite surnud oma üleastumistes ja pattudes,
milles te varem käisite selle maailma ajastu viisil,"
St maailm kontrollib inimese meeli.
vürsti viisil, kellel on meelevald õhus, vaimu viisil,
kes nüüdki on tegev sõnakuulmatute laste seas;"
Sõnakuulmatus on nõiduse patt, ütleb Piibel.
Sõnakuulmatu inimene, kes ei usu, et Piibel on tõde ja Jumala Sõna
ega täida seda, on vaenlase meelevalla all.
"kelle seas ka meie kõik varem käisime oma lihalikes himudes,
tehes liha ja mõtete tahtmist mööda,"
Jumal tahab muuta meie mõttemaailma, et me võiksime pääseda
pimedusest valguse kuningriiki.
Kuna Piibel ütleb Johannese 10:10: "Varas ei tule muu pärast kui
varastama ja tapma ja hukkama."
See on kuradi mõttemaailm, kes tahab, kallis sõber, sinu maailma ja sind
igal viisil hävitada.
Jeesus tahab sinu elu üles ehitada ja toetada ning vaenlase eest kaitsta.
Kuid pimeduses pole turvalisust, mistõttu meid kutsutakse valgusse.
Efeslastele 5:8-14:"Sest varem te olite pimedus, nüüd aga
olete valgus Issandas. Käige nagu valguse lapsed -"
valguse vili on ju igasuguses headuses ja õigluses ja tões -,"
Püsige valguse territooriumi ja ärge minge pimeduse alale üldse!
"uurige, mis on Issandale meelepärane,"
Piibel õhutab meid välja uurima, mis on Jumalale meelepärane
ning see selgub meile vaid läbi Piibli põhjaliku uurimise.
"ja ärge hakake pimeduse viljatute tegude kaasosaliseks,
vaid pigem paljastage neid!"
Me peaksime noomima inimesi, kes käivad Jumala Sõna vastaselt.
"Sest mida nad salajas teevad, seda on nimetadagi häbi.
Aga kõik valguse poolt paljastatu saab avalikuks;
sest kõik, mis saab avalikuks, on valguse käes.
Seepärast on öeldud: "Ärka üles, kes sa magad,
ja tõuse üles surnuist, siis särab sulle Kristus!"
Valguse kuningriiki kuulub ülikülluslik elu Kristuses
ja kaitse kurjade vaimude eest.
Nüüd on need kaks kuningriiki siin visuaalselt.
Pimeduse kuningriiki kuuluvad deemonid, patud ja haavad.
Loomulik inimene kuulub territooriumile, kus ta saab haavata,
saab haiguseid ning kogeb kurjade vaimude tegusid.
Valguse kuningriiki kuulub sisemise inimese uus loodu.
Sisemine inimene, kellel on uus hing, vaim ja ihu.
See uus loodu on juba nüüd täiesti terve Kristuses.
Ka see osa kristlasest, kus on tema lihalik loomus,
ka see kuulub veel pimeduse kuningriiki.
Kurjad vaimud on erineva välimuse, kuju ja võimetega.
See kuningriik on väga hierarhiline, justnagu Jumala kuningriik.
Deemonite välimus näitab väga selgelt ära, millist pattu nad esindavad.
Seetõttu on inimeste, loomade ja koletiste kujuga deemoneid,
siis need kõik mõjustavad inimest tegema erinevaid patte.
Inimese välimusega deemonid põhjustavad erinevat taltsutamatust,
loomade välimusega deemonid tekitavad inimsuhetesse erinevaid patte.
Koletiste välimusega deemonid põhjustavad seksuaalseid patte,
perverssusi ja homoseksualismi pattu ja muid selliseid patte,
mis on otseselt Piibli e Jumala Sõna vastu.
Mida koletuslikum on deemoni välimus, seda rõvedamat pattu see
inimese sees põhjustab ning esile kutsub.
Ka deemonite suurus räägib meile nende meelevallast.
Mida suurem deemon oma kasvult, seda suurem on ta meelevald.
Deemonite maailmas on selge valitsus, on juhid ja alluvad.
Efeslastele 6:12 kirjutab Paulus:
"Meil ei tule ju võidelda inimestega, vaid meelevaldade ja võimudega,
selle pimeduse maailma valitsejatega, kurjade taevaaluste vaimudega."
Me näeme, et on olemas valitsused, võimud, pimeduse maailma
valitsejad ning kurjad taevaalused vaimud e langenud inglid.
Valitsused on sellised deemonid, kes kontrollivad väikest maa-ala:
kas mõnda inimest, maja või maad.
Kuid kui lähme juba valdade või linnade juurde,
siis on tegemist deemoni võimuga.
Veel suuremad alad on maailmavalitsused.
Taanieli raamatus mainitakse kreeka inglivürsti ja Pärsia inglivürsti.
Nad valitsevad suuremaid maa-alasid.
Nüüd lähme veel suuremale tasandile, selliste vaimolenditeni,
kes valitsevad kosmost ja taevaid.
Piibel ütleb, et Jumal loob uued taevad ja uue maa,
kuna ka seal on teinud vaenlane oma hävitustööd.
Deemonid töötavad sageli gruppides, millel on oma juht.
Me näeme Piiblist Markuse evangeeliumi 5. ptk räägitakse
mehest, kelles oli rüve vaim.
Jeesus kohtab teda ning seal avalduvad erinevad ilmingud
selles kurjadest vaimudest vaevatud mehes.
Kurjast vaimust vaevatud inimene on selline, et kuri vaim valitseb teda
rohkem kui tema enda tahe.
Kurja vaimu tahe on tugevam kui selle inimese tahe, kelles see vaim on.
Sellisel juhul on inimene seestunud e kurjast vaimust vaevatud.
Markuse 5:3:"tuli talle vastu hauakambritest tulnud
rüveda vaimuga inimene, kelle eluase oli hauakambrites ja
keda keegi polnud iial saanud isegi ahelatega kinni pidada,"
See taltsutamatus ja metsikus on deemonlik jõud,
see on üleloomulik.
Seetõttu on hullumajas vaja kurjast vaimust vaevatud inimese
kinni hoidmiseks mitut töötajat, kuna kui kuri vaim haarab
inimese üle kontrolli, siis see deemonlik meelevald tuleb esile.
See ei toimu kogu aeg, aeg-ajalt annab deemon inimesele endale
ruumi, tema meeltele.
See on nagu merelaine. Vaimne maailm töötab nagu merelaine,
avaldudes vahepeal tugevamalt ning siis jälle vaiksemalt.
"Ööd ja päevad läbi viibis ta haudades ja mägedel,
karjus ja tagus end kividega."
Inimene, kes on seestunud, teeb tavaliselt iseendale haiget,
kuna kurjad vaimud naudivad piinamist ja valu tegemist e hävitamist.
Nad on piinajad, kes tahavad kõiksugu viisidel haiget teha.
Ma kordan veelkord: Jeesus on uks kurjade vaimude meelevallast välja!!
Meil on väga oluline seda teada.
"Ja nähes kaugelt Jeesust, jooksis ta ja kummardas tema ette maha
ja kisendas valju häälega: "Mis on mul sinuga asja,
Jeesus, kõigekõrgema Jumala Poeg?
Ma anun sind Jumala nimel, ära piina mind!"
Jeesuses olev pühadus hakkas neid deemoneid piinama,
nõnda et nad tundsid Jeesuse jumalikku autoriteeti
ja kummardasid ta ees.
Sest Jeesus ütles talle: "Rüve vaim, mine sellest inimesest ära!"
Jeesus rääkis otse deemonile, kes kõneles mehe läbi Temaga.
Ja Jeesus küsis temalt: "Mis su nimi on?"
Ja ta ütles talle:"Leegion on mu nimi, sest meid on palju."
Roomlaste sõjaväe leegionis oli 6000 sõdurit.
Leegion sümboliseerib seda, et selles mehes oli tuhandeid kurje vaime,
mis olid pakitud väiksesse inimkeha pakendisse.
Vaimolendeid mahub üksteise sisse, vahele, alla ja peale.
Nad valitsesid seda meest, kuid nende juht oli Leegioni-nimeline deemon.
Deemonid palusid Jeesust, et Ta ei saadaks neid sealt piirkonnast ära,
kuna nad olid piirkonna kurjad valitsejavaimud.
"Ja nad palusid teda:"Saada meid sigadesse, et me läheksime nendesse!"
Ja Jeesus andis neile loa.
Ja kui rüvedad vaimud olid välja läinud, läksid nad sigadesse.
Ja kari sööstis järsakult järve - neid oli ligi kaks tuhat -
ning uppus järves. "
Siin me näeme, et kurjad vaimud olid taltsutamatud.
Nad elasid oma viha ja pettumust välja, kuna nad pidi sellest
sellest inimesest lahkuma, sööstes sigadesse ning uputades kõik
need sead, nõnda et nad surid.
Saatan on tulnud, et varastada, tappa ja hävitada.
Deemonid püüavad inimese meelde mitmel erineval viisil tungida.
Efeslastele 4:27 hoiatab meid: "Ärge andke ka maad kuradile!"
Kui inimene on materialistlik ateist, kes ei usu üleloomulikku maailma,
kuid tema ebausk avab uksed deemonitele,
kes vallutavad tema meeled andeksandmatusega.
Erinevad traumaatilised sündmused nagu õnnetused, vägistamised,
vägivald ja abordid jne.
See põhjustab inimeses viha ja hirmu, mis tekitavad tundeid,
mis avavad deemonitele uksi.
Sealtkaudu ründab deemon juba inimest.
Sageli näeb inimene aastakümneid trauma järel hulle painajaid
ning õudusunenägusid.
Nendes unedes on deemonlik ligiolu.
Seetõttu rõhutan, et kõigest sellest on väljapääs Kristuse kaudu.
Seetõttu kuulutan sulle rõõmusõnumit: kõigest saab Jeesuse kaudu välja!!
Abieluväline seks, homoseksualism ja muu selline põhjustab selle,
et deemonid tulevad ja vallutavad tema mõistuse,
püüdes inimest moonutada.
Kui näiteks mehes on feminiinne deemon, siis hakkab ta mõtlema,
et ta on hoopis naine ning see deemon muudab mehe identiteeti nõnda,
et see inimene lähebki soovahetusoperatsioonile.
Kõik see on kurjade vaimude töö inimeses,
kes tahavad luua inimesse uut patust ning kurja identiteeti.
Kuid Jeesus Kristus tahab anda meile Kristuse identiteeti,
andes meile Jumala lapsena terve mõistuse ja meeled.
Kuid hingevaenlane moonutab inimese meeli erineval tasandil.
Ka suguvõsa needused ning olulised inimsuhted suudavad
inimest deemonlikult siduda.
Siis on sellised juhtumid, kus inimesed on huvitatud vaimsest
maailmast või vaimsetest nähtustest.
Nad suhtlevad astroloogidega, loevad horoskoope,
lähevad spiritistlikele seanssidele, kohtuvad meediumitega,
tegelevad nõidusega jne.
Mistahes okultism avab uksi võimsatele kurjadele vaimudele.
Kõige tugevamad kurjad vaimud tulevad inimese ellu kas okultismi
või seksuaalse rüveduse kaudu.
Need on sellised vaimud, kes tahavad väga tugevalt inimest kontrollida.
Seetõttu ütleb Piibel 1 Ko 6:18: "Põgenege kõlvatuse eest!
Mis tahes patt, mida inimene iganes teeks, on väljaspool tema ihu.
Kuid kes hoorab, see patustab iseenese ihu vastu."
Abielueelse seksi kaudu liiguvad kurjad vaimud inimesest inimesse.
Toimuvad suured sidumised, mis halvavad inimese mõistuse,
nõnda et tema seksuaalsus rüvetub.
Ka igasugused idamaised võitluskunstid viivad selleni,
et inimene satub kurjade vaimude meelevalla alla,
kuna nende võitluskunstide ja ka idamaiste raviseansside kaudu
nagu näiteks jooga, healing jne avatakse uks kurjadele vaimudele.
Seetõttu on usklikul tähtis teadvustada, et ta ei tegeleks
absoluutselt selliste asjadega.
Ka nii süütu asi nagu horoskoobi lugemine avab uksi deemonitele.
Sellesse uskumine avab uksi deemonitele, kuna seal taga on
vaenlase püüe alateadlikult kontrollida inimese elu.
Valeõpetused nagu Jehoova tunnistajate, vabamüürlaste
ja mormoonide õpetus püüab inimese mõistust deemonlikult kontrollida.
Seetõttu tahab Jumal meie meeli kinnitada Jumala Sõna e Piibli
külge, otsides Püha Vaimu juhatusel õiget teed.
Siis me leiame ka tõe.
Kurjad vaimud tahavad inimese hingega ühenduda vere kaudu.
Vereringesse tahavad nad pääseda, kuna kui nad pääsevad sinna,
siis pääsevad nad inimese hinge, kuna hing on veres.
Vaid seestpoolt e vere kaudu suudavad deemonid inimest valitseda.
Väljaspoolt suudavad deemonid inimest vaid masendada, hirmutada,
mõjutada nind siduda, kuid mitte püsivalt juhtida.
Deemonid on isiksused, kellel on oma mõistus, tahe ja emotsioonid.
Seetõttu ütleb Jeesus Matteuse 12:43: "Kui rüve vaim on inimesest välja läinud,
käib ta põuaseid paiku pidi hingamist otsides ega leia seda.
Siis ta ütleb: "Ma pöördun tagasi oma majja, kust ma välja tulin."
Ja tulles leiab ta selle tühja olevat ning puhtaks pühitud ja ehitud.
Siis ta läheb ja võtab enesega kaasa teist seitse vaimu,
kes on kurjemad temast endast, ja nad tulevad ning asuvad sinna
elama, ja selle inimese viimne lugu läheb pahemaks kui esimene."
Siin hoiatab Jeesus ja õpetab meid kurjade vaimude kohta.
Mitte kedagi ei tasu kurjadest vaimudest vabastada,
kui see inimene 100% ise seda ei taha ja ei sünni vabanedes kohe uuesti.
Kui see ei ole nii, siis see kuri vaim tuleb tagasi ja toob endaga
7 uut kurja vaimu, et seda inimest poleks enam kerge vabastada.
Seetõttu on deemonid targad olendid, kellel on inimese suhtes plaan.
Saatanal, nagu Jumalalgi, on inimesega oma plaan.
Seetõttu tahavad nad inimesse pääseda.
Deemonitel on palju kergem valitseda seda füüsilist maailma,
kui ta suudab täielikult valitseda inimese tahet, mõistust, emotsioone.
Tema hinge.
Markuse 1:22 on Jeesus Kapernaumas ning läks sabati ajal sünagoogi.
"Ja nad olid vapustatud tema õpetusest, sest ta ei õpetanud neid
nõnda nagu kirjatundjad, vaid nagu see, kellel on meelevald.
Ja nende sünagoogis oli inimene, kelles oli rüve vaim, ja see kisendas:
"Mis on meil asja sinuga, Jeesus Naatsaretlane?
Kas sa oled tulnud meid hukkama?
Ma tean, kes sa oled: Jumala Püha!"
Näeme siin, et ka kurjad vaimud austasid Jeesuse autoriteeti
ja tema meelevalda Messiana, kuid inimesed ei austanud teda,
kuna nad ei näe tema suurust.
Kuid kurjad vaimud nägid seda.
Kas oled vahest mõelnud, miks Jeesus ei lasknud kurjadel vaimudel rääkida?
Sellepärast, et kui kurjad vaimud räägivad, siis nad rääkides
vabastavad deemonliku meelevalla, mis seob ja vangistab inimest.
Seetõttu on elu ja surm keele võimuses ning Jeesus ei lubanud
kurjadel vaimudel rääkida.
"Ja Jeesus sõitles teda: "Jää vait ja mine temast välja!"Ja rüve vaim
lahkus temast teda raputades ja valju häälega kisendades.
Ja nad kõik olid jahmunud, nii et nad arutasid omavahel:
"Mis see siis on? Kas uus meelevallaga õpetus?
Tema vaid käsutab rüvedaid vaime, ja need kuulavad tema sõna!"
Sõltuvused ja sundmõtted on tõestus selle kohta,
et inimene on endasse kurjust sisestanud.
Viimasel ajal on palju näha sellist sundmõtete seisundit,
kus inimene kogu aeg pidurdamatult ropendab.
Sellel otsitakse ravi geneetikast ja mujalt,
kuid inimesed ei usu, et inimene on vaim, hing ja ihu.
Arvatakse, et inimene on vaid luu, liha ja närvirakkude kogum,
mida elektrilised impulsid läbi aju juhivad.
See peab tulenema geenidest.
Kuid tegelikkuses on inimene kurja vaimu käes,
kes sunnib teda ropendama.
Ta on endasse selle vaimu sisestanud.
1 Kuningate raamatus on huvitav koht, kus prohvet Eelija kohtub
Baali ja Ashera prohvetitega ning esitab neile suure väljakutse.
Nii Eelija kui need teised prohvetid ehitasid altari ning panid puud
altari peale, samuti ohvrilooma, kuid ei süüdanud seda.
Nad pidid siis igaüks oma jumala poole hüüdma ning kokkulepe oli,
et see, kelle jumal süütab altari, on kõige võimsam jumal.
Saatanakummardajad teadsid seda, et nad saavad tuld tekitada.
Ka täna oskavad satanistid seda üleloomulikul viisil teha.
Kuid Jumala vägi oli nii tugevalt kohal, et satanistide nõidus
ei töötanud, mis sest et satanistid hüppasid ja röökisid seal.
Eelija pilkas neid, öeldes, et karjuge kõvemini,
äkki on teie jumal läinud tualetti.
"Vahest on ta mõtteis, on läinud kõrvale või viibib teekonnal?
Vahest ta magab? Aga küllap ta ärkab!"
Prohvet Eelijal oli huumorimeelt.
"Siis nad hüüdsid valjema häälega ja täkkisid end mõõkadega
ja piikidega oma viisi järgi, kuni neil veri hakkas voolama."
Iseenda lõikumine tuli sellest, et satanistid teadsid,
et kui nad end lõiguvad, siis nendesse tuleb tugev deemonlik
vägi ning deemonid lähevad metsikuks.
See ei töötanud, vaid Jumala vägi langes Eelija tehtud ohvri peale,
kui Eelija palvetas.
Jumal näitas langenud Iisraeli suguharule oma väge,
kõik Baali prohvetid hävitati samal päeval.
Kurjad vaimud on kavalad, nad ei tee kõikidest inimestest mõrvareid
ega hulle, nagu on Anders Breivik, vaid nad tegutsevad salakavalalt.
Nad tekitavad inimestele füüsilist valu ja haigusi, ka pimedust.
Markuse 9. ptk räägib meile, et Jeesus tervendas paljusid,
kui Ta oli saanud Messia võidmise.
Ta tuli rahva keskele, kes uskus Jumalat, kuid vajas vabanemist.
Markuse 9:17 kohtub Jeesus mehega, kes kutsub teda Õpetajaks.
"Õpetaja, ma tõin sinu juurde oma poja, kellel on keeletu vaim,
ja kus tahes see teda tabab, paiskab see ta maha ja
siis mu poeg ajab vahtu suust ja kiristab hambaid ja kangestub."
Jeesus ajab selle kurja vaimu välja.
Poisis oli keeletu vaim.
See tähendab et kuri vaim ise oli keeletu ning põhjustas poisis
tummust ja ka epilepsiahooge.
Deemonid põhjustavad inimestele ka räpaseid kontrollimatuid mõtteid,
kiusatusi, survet, süüdistust, pinget.
Deemonid tahavad võimendada selliseid tundeid nagu viha, kibedus jne.
Me peame nägema, et vaenlane on kaval ning tahab mitmel viisil tegutseda.
Kurjad vaimud on oma ala professionaalid,
kes püüavad inimese südametunnistust tuimestada.
Mõistust mõjutavad deemonid nõnda, et inimene hakkab
valetama ning on religioosne.
Religioossuse vaim on kõige salakavalam.
Inimene võib isegi prohveteerida religioossuse vaimus,
kuid tal puudub elav armastus Jumala vastu.
Deemonid põhjustavad inimeses ebausku,
nõnda et inimene nõiub ja avab uksi ebausu vaimule.
Olen kohanud usklikke, kes, püüdes Piiblit lugeda,
muutuvad rahutuks ja mõte läheb igale poole mujale.
Nõnda, et nad ei suuda Piiblit lugeda, kuid muud kirjandust küll.
See on tõestus sellest, et vaenlane on nende mõtted sassi ajanud.
Jeesus võib sellest kõigest inimese vabastada ja peagi
räägime, kuidas see toimub.
Deemonid võivad mõjutada ka inimeste tundeid.
Nad püüavad pääseda ka inimese tundemaailma.
Osad deemonid mõjutavad mõistust, mõned tundeid.
On olemas masenduse, viha ja hirmu vaim.
Deemonid on oma ala spetsialistid.
Selletõttu peame mõistma, et vaenlane tegutseb erinevatel viisidel.
Kurjad vaimud tahavad teha teatud inimestest relva,
mida nad saaksid kasutada.
Skisofreeniat põdev inimene, kes kuuleb oma peas teisi hääli,
mis teda sunnivad ning esitavad end jumalana.
Siis on see inimene sisestanud endale kurje vaime.
Vaenlane tahab selliseid inimesi valitseda.
Ka meediumite seanssidel on meediumid isikud,
kes kommunikeeruvad kurjade vaimudega.
Meediumid vahendavad deemonite sõnumeid, pettes inimesi arvama,
et nad suhtlevad magama läinud surnutega.
Deemonid võivad ka õpetada neid, kes otsivad üleloomulikke võimeid.
1 Timoteose 4:1:"Aga Vaim ütleb selge sõnaga, et tulevastel aegadel
mõned taganevad usust ja hoiavad eksitajate vaimude
ja kurjade vaimude õpetuste poole"
Kurjad vaimud võivad kaitsta inimesi, kes on nende meelvalla all.
Ilmutuse 9:1-6 räägib Issanda päevast, mil inimesed on nii
kohutava ajaga silmitsi, et nad püüavad end tappa,
kuid ei suuda, kuna surm põgeneb nende eest.
Deemonid suudavad üleloomulikult inimese surma ära hoida.
Deemonid on piinajad ning inimese hinge ja mõistuse hävitajad.
Deemonid annavad oma meelevalla all olevatele inimestele
üleloomulikku väge.
Nendele, kelle mõistus on nii moondunud ja rüvetunud,
et deemonid valitsevad seda.
Ilmutuse raamat 13:13.
Siin räägitakse metsalisest, kes tegi suuri imesid.
"Ja ta tegi suuri tunnustähti, nõnda et ta lasi ka tule taevast
maa peale maha tulla inimeste silme ees, ning ta eksitas ilmamaa elanikke"
Näeme siin, kuidas hingevaenlane
annab inimestele lõpuaegadel erilise väe.
Satanistid püüavad loomade ja vahest ka inimeste ohverdamise kaudu
saada saatana väge enda kasutusse,
et siis valitseda, hirmutada ja needa teisi.
Kuid Jeesus on meie kaitse.
Piibel õpetab meid, et asjatu needus ei lähe täide.
Me võime Jumala omadena olla kaitsud ja uskuda,
et Tema päästab need, kes on puhtad südamelt.
Ilmutuse raamat räägib, et Issanda päeval on inimesed need,
kes on kõige seestunumad.
Ilmutuse 13:14:"ning ta eksitas ilmamaa elanikke tunnustähtedega,
mis talle oli antud teha metsalise ees, käskides ilmamaa elanikke
teha kuju metsalisele, kellel oli mõõgahaav ning kes oli tõusnud ellu.
Talle anti meelevald anda vaimu metsalise kujule,
et ka metsalise kuju räägiks ja teeks, "
Paljud arvavad, et nüüd räägitakse inimese käel ja
otsa ees olevast metsalise märgist.
Jah, ka sellest on praegu juttu.
Kuid eelkõige sellest, et inimesest tuleb metsalise kuju.
Justnagu inimene on loodud Jumala näo järgi.
Samamoodi tahab deemon, kes on uskmatu inimese sees,
luua teda oma näo sarnaseks.
Siis muutub see inimene oma arusaama, tahte ja tegude poolest koletiseks.
Justnagu Jumal andis Kainile oma märgi.
Kes teda hävitas, pidi seitsmekordselt Kaini eest tasuma.
Kaini järeltulija Lemek oli nii vägivaldne, et ta ütles,
et kui Kaini eest makstakse seitsmekordselt kätte,
siis Lemeki eest 7x7 ehk 49-kordselt.
Lõpuajal läheb see prohveteering täide.
Inimesed on siis meeletult vägivaldsed, armastades seda
ja olles täis vägivalda.
Ka soomlased on väga vägivaldne rahvas.
Jeesus tahab meid vabastada vägivaldsusest ja metsalise märgist,
mida ehitatakse inimeste südameisse aina tugevamalt.
Peagi on tulemas ülesvõtmine, mil Jumala omad võetakse taevasse.
Ka saatan saab oma saagi inimeste seast,
viies hukatusse kõik, kelle peal on tema metsalise märk.
Jeesus võitis saatana oma ristisurma kaudu ja tühistas needuse.
Koloslastele 2:13:
"ning teid, kes olite surnud üleastumistes ja oma ihu ümberlõikamatuses -
teid on Jumal koos Kristusega elavaks teinud,
andestades meile kõik üleastumised, kustutades ära meie võlakirja
koos määrustega, mis olid meie vastu,
ning selle on ta kõrvaldanud, naelutades selle risti külge.
Jumal on paljastanud valitsused ja meelevallad, häbistanud neid
avalikult, võidutsedes nende üle Kristuses."
Jeesus on võitnud, Ta on ülestõusnud Jumal.
Ta on võintud saatana.
Tema käes on kogu meelevald taevas ja maa peal.
Saatan on võidetud saatan.
Luhher ütles targasti: "Kurat on Kristuse kurat.
Ta ei suuda midagi teha enne, kui Kristus selleks luba ei anna."
Jumal andis Iiobi puhul kuradile loa ja alles siis ta tegutses.
Seetõttu on iga uuestisündinud kristlane üks Jeesusega ning
needusest vaba, kuna Jeesus on alistanud patu väe
ja eemaldanud needuse!
Milline imeline tõde!
Meid on tõstenud pimedusest valgusesse!
Saatan on pimeduse vürst ja seetõttu ta ei saa tegutseda valguses.
Peagi saabub aeg, mil kuradi valitsuse aeg lõpeb.
Kohe kui koguduseliikmete arv saab täis, võetakse kogudus üles.
Siis algab lühike etapp, mil saatan valitseb koos antikristusega.
Peale seda, kui nende aeg on läbi, visatakse nad igavesse hukatusse.
Järgmises osas uurime uuestisündinud kristlase uut positsiooni Kristuses.
Ja seda, kui vabad võivad Jumala lapsed tänu Jeesusele olla.
Õpetus: Markku Veilo Tõlge: Lemme-Getter Bogatkin